**Բա Նդաու** (ֆր.՝ Bah N'Daw, օգոստոսի 23, 1950(1950-08-23), San, French Sudan), մալիացի պետական և քաղաքական գործիչ, Մալիի ժամանակավոր նախագահ (2020-2021)։

Կենսագրություն
--------------

Ավարտելով բակալավրիատը՝ 1973 թվականի հունիսի 1-ին կամավոր ներկայացել է զինվորական ծառայության և ընդունվել Կուլիկորոյի համաբանակային ռազմական դպրոց, ապա Խորհրդային Միությունում անցել է ուղղաթիռի օդաչուի պատրաստման դասընթաց։ 1976 թվականի մարտին Նդաուն սկսել է ծառայել Մալիի ռազմաօդային ուժերում, որոշ ժամանակ զբաղեցրել Է նախագահ Մուսա Տրաորեի ադյուտանտի պաշտոնը։ 1994 թվականին ավարտել է Փարիզի համազորային պաշտպանության համալասարանը (CID)։ Եղել է ռազմաօդային ուժերի գլխավոր շտաբի պետ, ազգային գվարդիայի գլխավոր շտաբի պետի օգնական։ 2008 թվականից մինչև իր հրաժարականը զբաղեցրել է զինված ուժերի վետերանների և պատերազմի զոհերի ազգային գրասենյակի տնօրենի պաշտոնը։

2014-2015 թվականներին՝ պաշտպանության նախարար Մուսա Մարայի կառավարությունում։

### Մալիի նախագահի պաշտոնում

2020 թվականի օգոստոսի 18-ին Մալիում տեղի ունեցավ ռազմական հեղաշրջում, ինչի հետևանքով Արևմտյան Աֆրիկայի երկրների տնտեսական ընկերակցությունը օգոստոսի 20-ին կասեցրեց Մալիի անդամակցությունը կազմակերպությանը և առևտրային և ֆինանսական էմբարգո սահմանեց երկրի վրա՝ քաղաքացիական իշխանությունը փոխանցելու պահանջով։ Սեպտեմբերի 21-ին ժողովրդի փրկության ազգային կոմիտեն, որը ձևավորվել է հեղաշրջումից հետո զինվորականների կողմից, հայտարարել Է Բա Նդաուի ժամանակավոր նախագահ նշանակվելու մասին 18 ամիս տևողությամբ։

2020 թվականի սեպտեմբերի 25-ին երդում է տվել Բամակոյի միջազգային կոնֆերանս դահլիճում և ստանձնել պաշտոնը (նրա հետ միասին փոխնախագահի պաշտոնում ստանձնել է ԼՂԻՄ նախագահ Ասիմի Գոիտան)։

2020 թվականի սեպտեմբերի 27-ին Մոկտար Ուանին նշանակել Է Մալիի ժամանակավոր վարչապետ։

2021 թվականի մայիսի 24-ին ռազմական հեղաշրջման ընթացքում Նդաուն ձերբակալվել է և վարչապետ Մոկտար Ուանի հետ տեղափոխվել Կատիի ռազմակայան (Le Monde թերթի տեղեկություններով՝ մի քանի ժամ առաջ հայտարարվել էր կառավարությունում վերադասավորումների մասին, այդ թվում պաշտպանության նախարարի պաշտոններից գնդապետ Սադիո Կամարայի և ներքին գործերի նախարար գնդապետ Մոդիբո Կոնեի պաշտոնանկության մասին, որոնք համարվում են 2020 թվականի հեղաշրջման գլխավոր կազմակերպիչներ)։

Մայիսի 25-ին փոխնախագահ Ասիմի Գոիտան հայտարարել էր, որ նախագահն ու վարչապետը հեռացվել են իրենց պաշտոններից, քանի որ չեն համաձայնեցրել իրենց գործողությունները։ Մայիսի 26-ին Նդաուն ներկայացրել է հրաժարականի դիմում։

Համատեղ հայտարարության մեջ ՄԱԿ-ի առաքելությունը Մալի, Արևմտյան Աֆրիկայի երկրների տնտեսական համայնք՝ Աֆրիկյան միությունը, Ֆրանսիան, ԱՄՆ-ն, Մեծ Բրիտանիան, Գերմանիան և Եվրամիությունը դատապարտել են, ինչպես նաև արտահայտել են իրենց աջակցությունը օրինական իշխանություններին և պահանջել են ազատ արձակել կալանավորված պաշտոնատար անձանց։

2021 թվականի օգոստոսի 27 -ին Բահ Նդավան ազատ արձակվեց տնային կալանքից։

Ծանոթագրություններ
------------------

1. ↑
2. ↑
3. 1 2 3 4
4. ↑
5. ↑  Lassaad Ben Ahmed (2020 թ․ սեպտեմբերի 22). «Mali : qui est Bah N'Daw ?» (ֆրանսերեն). AA. Վերցված է 2020 թ․ սեպտեմբերի 29-ին.
6. ↑  «Mali : Bah N'Daw va présider la transition» (ֆրանսերեն). Le Point. 2020 թ․ սեպտեմբերի 21. Վերցված է 2020 թ․ սեպտեմբերի 29-ին.
7. ↑  Florence Morice (2020 թ․ սեպտեմբերի 26). «Mali: le président de la transition, Bah N'Daw, a prêté serment» (ֆրանսերեն). RFI. Վերցված է 2020 թ․ սեպտեմբերի 29-ին.
8. ↑  «Moctar Ouane, un diplomate de carrière pour conduire le gouvernement de transition au Mali» (ֆրանսերեն). Le Monde. 2020 թ․ սեպտեմբերի 28. Վերցված է 2020 թ․ սեպտեմբերի 29-ին.
9. ↑  «Mali : Bah N'Daw et Moctar Ouane arrêtés» (ֆրանսերեն). Jeune Afrique. 2021 թ․ մայիսի 24. Վերցված է 2021 թ․ մայիսի 24-ին.
10. ↑  Morgane Le Cam (2021 թ․ մայիսի 25). «Au Mali, la junte tente un coup de force pour maintenir son emprise sur le gouvernement» (ֆրանսերեն). Le Monde. Վերցված է 2021 թ․ մայիսի 25-ին.
11. ↑  «Mali coup leader fires prime minister and president» (անգլերեն). Deutsche Welle. 2021 թ․ մայիսի 25. Վերցված է 2021 թ․ մայիսի 26-ին.
12. ↑  «Mali's transitional president resigns while in detention». *AP NEWS*. 2021 թ․ մայիսի 26. Վերցված է 2021 թ․ մայիսի 26-ին.
13. ↑  Mathilde Durand (2021 թ․ մայիսի 25). «Mali : 4 questions sur l'arrestation du président et du Premier ministre de la transition par des militaires» (ֆրանսերեն). Le Journal du Dimanche. Արխիվացված է օրիգինալից 2021 թ․ մայիսի 25-ին. Վերցված է 2021 թ․ մայիսի 25-ին.
14. ↑  Jeune Afrique (2021 թ․ օգոստոսի 28). «Mali : levée des restrictions pour Bah N'Daw et Moctar Ouane» (ֆրանսերեն). Jeune Afrique. Վերցված է 2021 թ․ օգոստոսի 28-ին.